Вольфсбург

Во́льфсбург (па-нямецку: Wolfsburg) — места ў зямлі Ніжняя Саксонія, Нямеччына. Разьмешчаны на рацэ Алер на паўночны ўсход ад Браўншвайгу, за 75 км на ўсход ад Гановэру і за 230 км на захад ад Бэрліну. Праз горад праходзяць аўтабан А39 і хуткасная чыгунка Гановэр — Бэрлін. Па стане на 31 сьнежня 2011 году колькасьць насельніцтва складала 120 889 чалавек. Вольфсбург заснаваны ў 1938 року і цяпер вядомы як месцапалажэньне штаб-кватэры «Фальксвагену». Гісторыя Быў заснаваны 1 ліпеня 1938 году пад назвай Stadt des KdF-Wagens (па-беларуску: Места KdF-аўтамабілю) ля вёскі Фалерсьлебэн і прызначаўся для пражываньня працаўнікоў новаадчыненага прадпрыемства Volkswagen па вытворчасьці «народнага аўтамабілю» Volkswagen Beetle (па-беларуску: жук). Нагледзячы на тое, што вытворчасьць «Жукоў» тут была згорнутая ў 1978 (і перанесеная ў Мэксыку), завод працягвае існаваньне. У часе Другое сусьветнае вайны тут таксама вырабляліся аўтамабілі, самалёты і іншыя транспартныя сродкі для ваенных мэтаў, у асноўным з прыцягненьнем прымусовай працоўнай сілы і ваеннапалонных. На загад Гітлера была пабудаваная чыгуначная станцыя для транспартаваньня і атрыманьня гатовых дэталяў для зборкі. У 1945 годзе паселішча было перайменаванае ў Вольфсбург паводле аднайменнага замку, які быў заснаваны каля 1300 году на беразе ракі Алер. У 1951 годзе Вольфсбург быў выдзелены са складу раёну Гіфгорн і атрымаў статус гарадзкога раёну. У лістападзе 2003 году на адзін тыдзень быў перайменаваны ў «Гольфсбург» дзеля сьвяткаваньня пачатку 5-га пакаленьня сэрыі Volkswagen Golf. Славутасьці Замак Вольфсбург, які ўпершыню ўпамінаецца пад 1302 годам. Сядзіба шляхецкага роду фон Бартэнсьлебэнаў Autostadt — вялікі музэй аўтамабіляў плошчай 42 гектары пад адкрытым небам, адчынены ў 2000 годзе. Акрамя выставы аўтамабіляў канцэрну тут можна выбраць аўтамабіль Volkswagen пад замову або прыняць удзел у розных культурных мерапрыемствах ці забавах Навуковы цэнтар «Фэна» — найвялікшы музэй прыкладных навук у Нямеччыне Прыватны музэй мастацтва Kunstmuseum Wolfsburg(de), які спэцыялізуецца на сучасным мастацтве Плянэтарый У старой частцы(de) Вольфсбургу захаваліся некалькі сядзібаў каркаснага стылю. Спорт У месьце дзейнічае футбольны клюб «VfL Wolfsburg» (заснаваны ў 1945 годзе, чэмпіён Нямеччыны 2009 году), а таксама хакейная каманда «Грызьлі Адамс Вольфсбург». З 1993 году ладзіцца тэнісны турнір Volkswagen Challenger. Месты-сябры Лутан, Вялікабрытанія (з 1950) Марыньян, Францыя (з 1963) Правінцыя Пэзара і Ўрбіна, Італія (з 1975) Гальбэрштат, Нямеччына (з 1989) Пуэбля, Мэксыка Тальяці, Расея (з 1991) Бельска-Бяла, Польшча (з 1998) Таўбатэ, Бразылія (з 2005) Асобы Аўгуст Гайнрых фон Фалерсьлебэн, паэт Дэра Гой, музы́ка гурту «Oomph!» Саша Паэт, музыка («Avantasia», «After Forever», «Heaven's Gate» і іншых) Карын Янке, спрынтэрка Крыніцы Вонкавыя спасылкі Афіцыйная бачына (ням.) (анг.) Музэй «Autostadt» (ням.) (анг.) Музэй мастацтва (ням.) (анг.)